JUMALAN SANA ON ELÄVÄ JA VOIMALLINEN
TEIDÄN TULEE JUURTUA JA PERUSTUA RAKKAUTEEN
VALVOKAA, PYSYKÄÄ LUJINA USKOSSA,
OLKAA ROHKEAT JA VAHVAT
RUKOUSKOULU/JUMALAN SANAN RUKOUS ARKIPÄIVÄSSÄ
PAAVALI PYYTÄÄ JUURTUMAAN
Tervetuloa Rukouskouluun rukoilemaan Jumalan sanaa.
Tänään meillä on jännittävä osio ja katsomme Paavalin rukouksia -
Efesolaiskirjeestä.
Paavali oli uskovainen, joka murtautui eri leirien läpi.
Hän murtautui läpi kaupunkien ja opimme lisää hänen rukoustavastaan.
Saat rohkaisua, virkistystä ja vahvistusta.
Hän sanoo Ef. 6:10: "Vahvistukaa Herrassa ja -
hänen väkevyytensä voimassa."
Sitten hän puhuu henkivaltojen ruhtinaista ja pimeyden valloista,-
kuinka Jeesuksen veren ja Jumalan sanan kautta murtaudumme läpi.
Tätä käsittelemme tänään.
Vahvistumme, rohkaistumme ja näemme, -
että Jumalan valtakunta vahvistuu Pohjoismaissa ja elämässäsi.
Liity mukaan ja seuraa Raamatusta.
Ef. 6:17:ssa Paavali puhuu sota-asusta.
"ja ottakaa vastaan pelastuksen kypäri ja Hengen miekka, -
joka on Jumalan sana." Kuinka teemme sen?
"Ja tehkää tämä kaikella rukouksella ja anomisella, -
rukoillen joka aika Hengessä" Rukoilemme Sanaa Hengessä.
Sanaa rukoillessa profeetallinen Henki tulee yllemme, -
koska Jumala on Sanassa.
Hän on valo ja totuus ja totuus tekee meidät vapaiksi.
Pelko katoaa, kun alamme rukoilla Jumalan sanaa.
Jos olisin vihollinen ja paha, estäisin jokaista Pohjolan kristittyä -
lukemasta, rukoilemasta ja syventymästä Jumalan sanaan.
Sana on Hengen miekka. Room. 10:8: "Mutta mitä se sanoo? -
"Sana on sinua lähellä, sinun suussasi ja sinun sydämessäsi";"
Suussasi ja sydämessäsi on Sana.
"se on se uskon sana, jota me saarnaamme.
Sillä jos sinä tunnustat suullasi Jeesuksen Herraksi ja -
uskot sydämessäsi, että Jumala on hänet kuolleista herättänyt, -
niin sinä pelastut; sillä sydämen uskolla tullaan vanhurskaaksi -
ja suun tunnustuksella pelastutaan.
Sanoohan Raamattu: "Ei yksikään, joka häneen uskoo, joudu häpeään"."
Sydämen usko ja suun tunnustus. Kun usko tulee sydämeesi, -
silloin myös usko vapautetaan puhumaan rohkeasti.
Siksi on tärkeää, että luet sanaa etsiessäsi Jumalaa, kun rukoilet.
Kun olen itse aamulla väsynyt, avaan Raamatun ja -
alan rukoilla ja julistaa avatun Raamatun kanssa.
Tunteet eivät ehkä ole mukana aamulla, mutta Sana ja valo tulee.
Totuus tekee vapaaksi ja ajatukset selkenee. Siksi hän sanoo:
"Ottakaa vastaan pelastuksen kypärä", siis mielen uudistuminen,-
"ja Hengen miekka, joka on Jumalan sana."
Se ei ole vain puolustautumista varten, että selviämme uskovina, -
vaan että voitamme ja Jumalan valtakunta tulee työpaikoille -
ja muille kohtaamillemme paikoille.
Katsomme Jumalan ilmoitusta, Ilm. 19:6-10.
Ilmestyskirjassa näemme, kuinka hän katsoo taivaallisiin, -
mitä Jumala tekee, ja mitä suunnitelmia hänellä on meitä -
ja Pohjoismaita varten. Jae 6:
"Ja minä kuulin ikäänkuin kansan paljouden äänen".
Tässä on suuri joukko, ääni, joka puhuu.
"ikäänkuin kansan paljouden äänen -
ja ikäänkuin paljojen vetten pauhinan -
ja ikäänkuin suuren ukkosenjylinän sanovan: "Halleluja!
Sillä Herra, meidän Jumalamme, Kaikkivaltias, -
on ottanut hallituksen. Iloitkaamme ja riemuitkaamme -
ja antakaamme kunnia hänelle, sillä Karitsan häät ovat tulleet, -
ja hänen vaimonsa on itsensä valmistanut."
Kristuksen ruumis Ruotsissa ja Pohjoismaissa valmistautuu -
ja kun rukoilemme Jumalan sanaa, tapahtuu jotain.
"Ja hänen annettiin pukeutua liinavaatteeseen, hohtavaan ja -
puhtaaseen: se liina on pyhien vanhurskautus."
Ja hän sanoi minulle: "Kirjoita: -
Autuaat ne, jotka ovat kutsutut Karitsan hääaterialle!"
Vielä hän sanoi minulle: "Nämä sanat ovat totiset Jumalan sanat".
Näemme, että Jumalan sana on tärkeä ja annamme sille äänen.
"Ja minä lankesin hänen jalkojensa juureen, kumartaen -
rukoillakseni häntä. Mutta hän sanoi minulle: "Varo, ettet sitä tee; -
minä olen sinun ja sinun veljiesi kanssapalvelija,
niiden, joilla on Jeesuksen todistus; kumarra ja rukoile Jumalaa.
Sillä Jeesuksen todistus on profetian henki."
Herra rukoilen ilmestyksen Henkeä, että opimme tuntemaan Jumalaa, -
kun rukoilemme Jumalan sanaa.
Kiitos, Karitsan hääateriasta ja kaikista Pohjoismaiden- ja -
maailman ihmisistä, jotka on kutsuttu hääaterialle.
Kiitos sanastasi. Kiitos, että näytät tien ja päästät meidät vapaiksi.
Kiitos suuren joukon äänestä, kuin paljojen vetten pauhinan.
Kiitos juhlasta, ylistyslaulusta, -
ja että nostat voittoisan Pohjolan seurakunnan.
Ylistämme Sinun hyvyydestäsi ja kiitämme, Isä, Sinua, -
että Jeesuksen todistus on profetian henki. Aamen.
RUKOUSKOULU Jumalan sanan rukous arkipäivässä
Katsomme myös Paavalin rukouksia Efesolaiskirjeestä.
Avaa Raamattusi Ef. 1:3-14:stä, joka meillä on johdantona.
Täällä on aarteita ja rikkauksia, Paavalin rukouksia, -
joita alkuseurakunta rukoili vuosituhansien ajan.
Meidän täytyy ottaa tämä takaisin ja alkaa rukoilla Jumalan sanaa.
Hän sanoo:
"Ylistetty olkoon meidän Herramme Jeesuksen Kristuksen Jumala ja Isä, -
joka on siunannut meitä taivaallisissa kaikella hengellisellä -
siunauksella Kristuksessa," Jumala on siunannut meitä kaikella -
taivaallisella siunauksella. Hän ei ole pidättänyt mitään.
Kun otat tämän elämääsi, alkaa tapahtua. Voit rukoilla tätä sanaa.
Kiitos Herra, että tänä päivänä olet siunannut minua kaikella -
taivaallisella siunauksella.
"niinkuin hän ennen maailman perustamista oli hänessä valinnut -
meidät olemaan pyhät ja nuhteettomat hänen edessään,"
Ehkä joku kamppailee puhtauden tai jonkin muun johdosta, mutta hän on -
valinnut meidät ennen maailman perustamista olemaan puhtaita.
Siksi on mahdollista etsiä häntä ja vapautua hänen verensä kautta.
Sana on kuin lähde, joka avaa sinulle uskoa ja elämää.
"rakkaudessa, edeltäpäin määräten meidät lapseuteen, -
hänen yhteyteensä Jeesuksen Kristuksen kautta, -
hänen oman tahtonsa mielisuosion mukaan,"
Herra, kiitämme lapseudesta, ja että olemme kuninkaan lapsia.
Kiitos, että olemme taivaallisissa kanssasi.
Emme ole omien olosuhteittemme varassa. Olemme yhteydessäsi, -
Jeesuksen Kristuksen kautta. Voimme neuvoa ja hallita -
rakkaudella tätä yhteiskuntaa ja olla siunaukseksi, kiitos Jeesus.
Kun luemme tätä, -
profetian henki alkaa vapauttaa myös sinun elämääsi ja perhettäsi.
"jossa meillä on lunastus hänen verensä kautta, -
rikkomusten anteeksisaaminen, hänen armonsa rikkauden mukaan.
Tätä armoa hän on ylenpalttisesti antanut meille kaikkinaiseksi -
viisaudeksi ja ymmärrykseksi,"
Herra, kiitämme, että veresi on lunastanut meidät.
Kiitos, että annoit meille anteeksi syntimme. Rukoile tätä päivittäin.
Kiitä häntä. Et ehkä tunne näin, mutta tämä on totuus ja -
voit tulla hänen eteensä, rukoilla, tunnustaa synnit ja olet jälleen vapaa.
Kiitos kaikesta viisaudesta ja ymmärryksestä, jota annoit meille.
Hän on ilmaissut meille tahtonsa salaisuuden, -
päätöksesi mukaan Kristuksessa. Kiitos armotaloudesta, jae 10, -
"minkä hän aikojen täyttyessä aikoi toteuttaa, -oli yhdistävä Kristuksessa -
yhdeksi kaikki, mitä on taivaissa ja mitä on maan päällä.
Hänessä me myös olemme saaneet perintöosan, -
ollen siihen edeltämäärätyt hänen aivoituksensa mukaan,"
Kiitos totuuden sanasta, jae 13, pelastuksen evankeliumista, -
että olemme saaneet Pyhän Hengen sinetin, "sen, joka on meidän -
perintömme vakuutena, hänen omaisuutensa lunastamiseksi -
-hänen kirkkautensa kiitokseksi."
Kiitos Herra, että lunastat oman kansasi.
Kun olen tutkinut Uuden Testamentin rukouksia, -
näen, että 95% on rukousta seurakunnan puolesta, -
että Pyhä Henki vapauttaa uskovat julistamaan evankeliumia ja -
olemaan morsian juhla-aterialla, josta olemme puhuneet.
Menemme nyt apostolin esirukoukseen, Ef. 1:15:
"Sentähden, kun kuulin siitä uskosta, joka teillä on Herrassa Jeesuksessa, -
ja teidän rakkaudestanne kaikkia pyhiä kohtaan, -
en minäkään lakkaa kiittämästä teidän tähtenne, -
kun muistelen teitä rukouksissani".
Paavali kiittää Jumalaa heistä ja niin meidänkin tulee tehdä.
Jae 17: "anoen, että meidän Herramme Jeesuksen Kristuksen -
Jumala, kirkkauden Isä," Iloitsetko, että hän on kirkkauden Isä, -
ja että hän rakastaa meitä? Isän kirkkaus ja läsnäolo tulee.
"antaisi teille viisauden ja ilmestyksen Hengen hänen tuntemisessaan"
Voit pysähtyä tähän useiksi päiviksi. Tunnen saarnaajan, joka rukoili -
30 päivää viisauden ja ilmestyksen Henkeä.
Ja niin paljon viisautta ja ilmestystä tuli hänen osakseen, -
että hän sai mennä eri tilanteisiin ja Jumala avasi ovia, kuten Danielille, -
joka oli monta kertaa muita viisaampi.
Kiitämme viisauden ja ilmestyksen Hengestä, -
kaikista Ruotsin, Norjan ja Suomen seurakunnista ja uskovista.
Kiitämme, viisauden Henkeä ilmestyksestä, joka avautuu -
ja alamme nähdä selvästi, keitä me itse olemme, -
kuka Jumala on, ja kuka saatana on.
Tunteet, sosiaalinen media eikä tykkäykset ohjaa meitä, vaan -
Hänen etsimisensä ohjaa meitä ja saamme oikean tiedon Hänestä.
Paavali rukoilee ehkä tärkeintä asiaa koko Uudessa Testamentissa.
"ja valaisisi teidän sydämenne silmät, että tietäisitte, -
mikä on se toivo, johon hän on teidät kutsunut,"
Se, että sydämen silmät saavat valoa, suojelee sydäntäsi, -
sanotaan Raamatussa.
Siksi on tärkeää, että annat sanan pestä sydämesi.
"kuinka suuri hänen perintönsä kirkkaus hänen pyhissään ja -
mikä hänen voimansa ylenpalttinen suuruus meitä kohtaan, -
jotka uskomme - sen hänen väke- vyytensä voiman vaikutuksen mukaan,
jonka hän vaikutti Kristuksessa, kun hän herätti hänet kuolleista -
ja asetti hänet oikealle puolellensa taivaissa,"
Jeesus istuu siellä ja rukoilee puolestamme.
"korkeammalle kaikkea hallitusta ja valtaa ja voimaa ja herrautta ja -
jokaista nimeä, mikä mainitaan,"
Ehkä uskot, jonkun sairauden nimen olevan korkeampi, -
mutta Jumalan nimi on suurempi ja voittaa kaikki nimet: -
masennuksen, ahdistuksen.
"ei ainoastaan tässä maailmanajassa, vaan myös tulevassa.
Ja kaikki hän on asettanut hänen jalkainsa alle ja antanut hänet -
kaiken pääksi seurakunnalle, joka on hänen ruumiinsa,
hänen täyteytensä, joka kaikki kaikissa täyttää."
Nyt tulemme päätösvaiheeseen ja haasteeseen seitsemäksi päiväksi.
Annan 7. päivän kotiläksyn, joka on Ef. 3:14-21.
Paavali sanoo: "Sentähden minä notkistan polveni Isän edessä, -
josta kaikki, millä isä on, taivaissa ja maan päällä, saa nimensä, -
että hän kirkkautensa runsauden mukaisesti antaisi teidän, -
sisällisen ihmisenne puolesta, voimassa vahvistua -
hänen Henkensä kautta ja Kristuksen asua uskon kautta teidän -
sydämissänne, niin että te, rakkauteen juurtuneina ja perustuneina,"
Rukoile tätä 7 päivän ajan, että juurrut ja perustut -
hänen rakkauteensa ja Sanaansa.
"voisitte kaikkien pyhien kanssa käsittää, mikä leveys ja pituus -
ja korkeus ja syvyys on, ja oppia tuntemaan Kristuksen rakkauden, -
joka on kaikkea tietoa ylempänä; että tulisitte täyteen -
Jumalan kaikkea täyteyttä. Mutta hänelle, joka voi tehdä enemmän, -
monin verroin enemmän kuin kaikki, mitä me anomme tai ymmärrämme, -
sen voiman mukaan, joka meissä vaikuttaa, -
hänelle kunnia seurakunnassa ja Kristuksessa Jeesuksessa -
kautta kaikkien sukupolvien, aina ja iankaikkisesti! Amen."
Ef. 3:14-21 on kotiläksysi tälle viikolle. Rukoile Kirjoituksia.
Siunaan jokaista, joka tulee mukaan toimintaan tällä viikolla.
Kiitämme viisauden ja ilmestyksen Hengestä, -
kun luemme Sanaa. Aamen.
RUKOUSKOULU Jumalan Sanan rukous arkipäivässä
Haluan nyt rohkaista sinua katsoja.
Arvostan suuresti TaivasTV7:n työtä Pohjoismaissa, -
missä puolustetaan Jumalan sanaa.
Rohkaisen sinua sijoittamaan tähän työhön ja kylvämään, -
kuten maanviljelijä kylvää ja kyntää, jotta saa sadon.
Pohjoismaissa näemme luopumuksen Jumalan sanasta.
Kristityistä miehistä noin 7% ja naisista 13% lukee Raamattua.
Ole mukana ja kylvä tähän työhön.
Anna Jumalan sanan, tuen ja evankeliumin vaikuttaa eri maissa.
Ole mukana tässä työssä.
Kylvä Taivas TV7:n hyvään maaperään. Jumala sinua siunatkoon!
Mukavaa, että tuet tätä työtä.
Suomennos: Anneli Olin